На основу члана 29 став 2 Закона о државној имовини Закона о државној имовини („Службени лист ЦГ“, бр. 21/09 и 40/11), члана 38 став 1 тачка 9 Закона о локалној самоуправи („Службени лист ЦГ“ бр. 2/18, 34/19, 38/20, 50/22 и 84/22), члана 35 став 1 тачка 9 и члана 38 став 1 Статута општине Никшић („Службени лист ЦГ - Општински прописи“, бр. 31/18 и 21/23), Скупштина општине Никшић, на сједници одржаној \_\_\_\_\_\_\_\_2023. године, донијела је

О Д Л У К У

о давању сагласности на Одлуку Управног одбора Јавног предузећа Спортски центар Никшић број 01-3379 од 25.05.2023.године за постављање соларних панела на крову базена објекта Јавног предузећа Спортски центар Никшић

Члан 1

Даје се сагласност на Одлуку Управног одбора Јавног предузећа Спортски центар Никшић за постављање соларних панела на крову базена објектаЈавног предузећа Спортски центар Никшић, број 01-3379 од 25.05.2023.године.

Члан 2

Јавно предузеће Спортски центар Никшић је обавезно да обавијести oрган управе надлежан за послове имовине општине Никшић о завршетку постављања соларних панела.

Члан 3

Ова одлука ступа на снагу осмог дана од дана објављивања у „Службеном листу Црне Горе - Општински прописи“.

Број: 01-030-

Никшић, 2023. године

СКУПШТИНА ОПШТИНЕ НИКШИЋ

П Р Е Д С Ј Е Д Н И К

Немања Вуковић,с.р

**Образложење**

Правни основ за доношење ове одлуке је садржан у члану 29 став 2 Закона о државној имовини („Службени лист ЦГ“, бр. 21/09 и 40/11) којим је прописано да непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине у складу са овим законом и Статутом.

Чланом 38 став 1 тачка 9 Закона о локалној самоуправи („Службени лист ЦГ“ бр. 2/18, 34/19, 38/20, 50/22 и 84/22) прописано је да Скупштина располаже непокретном имовином, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина.

Чланом 35 став 1 алинеја 9 Статута општине Никшић („Службени лист ЦГ - Општински прописи“, бр. 31/18 и 21/23) одређено је да Скупштина располаже имовином, а чланом 38 став 1 Статута општине Никшић прописује се које акте Скупштина доноси у вршењу послова из свог дjелокруга.

**Разлози за доношење**

Јавно предузеће Спортски центар Никшић се обратило општини Никшић захтјевом број 01-3379 од 25.05.2023.године за давање сагласности на Одлуку Управног одбора Јавног предузећа Спортски центар Никшић за постављање соларних панела на крову базена објекта Јавног предузећа Спортски центар Никшић .

Наиме, ЕПЦГ је покренула пројекат Солари 3000+ за домаћинства и солари 500+ за правна и физичка лица - за развој соларних система за производњу електричне енергије, којим пројектом ће иста обезбиједити субвенцију од 20 одсто за све потрошаче који задовоље услове прописане јавним позивом и квалификују се за уградњу фотонапонског система. Увидјевши шансу за спровођење програма енергетске ефикасности, Јавно предузеће Спортски центар Никшић је аплицирало за овај пројекат.

У односу на Идејно рјешење за соларну електрану, које је урађено од стране ПЕРМОНТЕ доо Подгорица, апликација је прихваћена и одобрено је постављање соларних панела на крову базена Јавног предузећа Спортског центра. На крову објекта предвиђено је постављање соларне електране капацитета''СЦ Никшић'' - снаге од 378 kWp (снага у соларним панелима) или 350 kVa (снага инвертера). Расположива површина за постављање је половина крова је цца 2400 м2, али површина коју би заузимали соларни панели је цца 2000 м2. Вриједност инвестиције соларне електране је 285,500.00 €

Имајући у виду чињеницу да је општина Никшић оснивач Јавног предузећа Спортски центар Никшић, који се дијелом финансира из буџета оснивача, те да би постављањем соларних панела ово јавно предузеће знатно уштедјело на издацима за електричну енергију, приступило се изради ове одлуке.

Јавно предузеће Спортски центар Никшић је обавезно да обавијести орган управе надлежан за послове имовине о завршетку постављања соларних панела.

Са свега изнесеног а узимајући у обзир чињеницу да су позитивни ефекти постављања соларних панела вишеструки како са финансијског аспекта тако и са аспекта у циљу смањења емисије штетних гасова и повећања коришћења обновљених извора енергије, предлажемо да Скупштина општине Никшић усвоји овај Предлог одлуке о давању сагласности на Одлуку Управног одбора Јавног предузећа Спортски центар Никшић број 01-3379 од 25.05.2023.године за постављање соларних панела на крову базена објектаЈавног предузећа Спортски центар Никшић.

ДИРЕКЦИЈА ЗА ИМОВИНУ

ДИРЕКТОР

Радосав Урошевић,с.р.